ועדת הכלכלה, כנסת 23, פרוטוקול מספר 192, 2021-02-24 09:00

יעקב מרגי: בוקר טוב לכולם.

יעקב מרגי: אני מתכבד לפתוח את ישיבת ועדת הכלכלה של הכנסת.

יעקב מרגי: היום ה-24 בפברואר 2021, י"ב באדר התשפ"א, בנושא:

יעקב מרגי: הצעת תקנות סמכויות מיוחדות להתמודדות עם נגיף הקורונה החדש (הוראת שעה)(הגבלות על הפעלת שדות תעופה וטיסות)(תיקון מס' 12), התשפ"א-2021.

יעקב מרגי: זו הפעם הכמה?

רננה שחר: 12 בתשפ"א אבל היו עוד שישה בתש"ף.

יעקב מרגי: ומה הפעם?

רננה שחר: באופן כללי זה ההשלמה התחבורתית של נושא הגבלות הכניסה והיציאה מהארץ לפי תקנות הגבלת היציאה והכניסה וועדת החריגים.

רננה שחר: ההסדר הקודם היה, אם אתם זוכרים, שכל הטיסות לישראל וממנה היו צריכות אישור של צוות של ארבעה מנכ"לים, ואמרנו שטיסות ציבוריות יבוצעו רק על-ידי חברות תעופה ישראליות.

רננה שחר: בהתאם לכך, רת"א התקשרה עם חברות ישראליות לבצע טיסות מפרנקפורט, מניו-יורק ומדובאי היו טיסה או שתיים, וזה היה המשטר שנהג.

רננה שחר: ואם אני אחלק את זה להטסה ציבורית שפתוחה לציבור הרחב לקניית כרטיסים, כמו שאתם מכירים, והטסת קבוצות שהן טיסות של משלחות וכולי אבל איזה משלחות מותרות וכולי – זה היה בנהלים של צוות המנכ"לים וזה לא היה בתקנה.

רננה שחר: מה שאתם רואים עכשיו בתקנה זה למעשה טיסות ציבוריות לניו-יורק ופרנקפורט, שאפשר לעשות אותן גם על-ידי המובילים הזרים, ואכן זה מה שמתבצע בפועל החל מיום ראשון.

רננה שחר: לעניין הטיסות של הטסת קבוצות – יש קריטריונים קבועים שנקבעו בתקנה ויותר מבחינתנו, מבחינת החוקיות, זה נראה יותר טוב וזה מאושר רק על-ידי שני מנכ"לים – מנכ"ל משרד התחבורה ומנכ"ל משרד הבריאות ולא צוות של ארבעה מנכ"לים.

רננה שחר: כמו כן, יש קביעת מכסה יומית של נוסעים נכנסים ויוצאים, שיש תקרה של 2,000 נכנסים ויוצאים בכפוף להוראה ספציפית של מנכ"ל תחבורה ובריאות לגבי המכסה היומית בפועל, שהיא מכסה שנגזרת גם מיכולת לטפל בנוסעים וגם משיקולי בריאות הציבור, של תחלואה וכולי – דוקטור שלמון פה והוא יוכל להסביר בצורה טובה.

רננה שחר: שינוי נוסף הוא שהטיסות הציבוריות לא צריכות יותר אישור פרטני אלא על-ידי הקצאת “סלוטים” על-ידי רש"ת.

רננה שחר: רש"ת מנהלת את זה וכולי.

רננה שחר: זה באופן כללי קווים לדמותו של השינוי.

יעקב מרגי: רגע, מה זה לא צריכים אישור?

יעקב מרגי: יכול להיות שמחר רת"א תחליט לייצר עוד טיסות אחרות?

רננה שחר: הטיסות הציבוריות הן ליעדים שקבועים פה.

יעקב מרגי: זה כפוף למכסה היומית - -

רננה שחר: זה כפוף למכסה היומית - -

יעקב מרגי: התדירות היומית לא מעניינת אותנו כל עוד אנחנו עומדים ביעדים ובמכסות.

רננה שחר: כרגע מתבצעת טיסה יומית אחת לניו-יורק ושתי טיסות יומיות לפרנקפורט על-ידי חברות ישראליות וזרות לפי סבב.

רננה שחר: אני מניחה שרשות שדות התעופה פה והיא יכולה לפרט לגבי לוח הזמנים עצמו.

יעקב מרגי: רגע, ויעדים נוספים?

רננה שחר: אנחנו מקווים להוסיף עוד שני יעדים, זה נמצא בתהליך.

יעקב מרגי: מה זה נמצא בתהליך?

יעקב מרגי: בתקנות האלה אנחנו לא מסמיכים אתכם, את משרד התחבורה, לשקול יעדים נוספים?

רננה שחר: יש הסדר לשרת התחבורה לאשר טיסה, לא יעדים נוספים.

רננה שחר: כדי להוסיף עוד יעד צריך שינוי תקנות.

רננה שחר: לאשר טיסה ספציפית, שרת התחבורה יכולה אבל בוא נגיד ששני היעדים שאנחנו רוצים להוסיף - -

יעקב מרגי: לו אני שרת התחבורה ויש לי ביקוש לדוגמה לטומבוקטו.

יעקב מרגי: יש לי קבוצה של 270, צורך חיוני, לטומבוקטו.

יעקב מרגי: יש לה את הסמכות?

רננה שחר: יש לה את הסמכות.

רננה שחר: אני רק אגיד שהיא לא פועלת בחלל הריק וצריך שטומבוקטו תאשר את זה - -

יעקב מרגי: ברור.

רננה שחר: - - מדינת טומבוקטו לא מאשרת את זה, היא מחכה לטיסות סדירות.

רננה שחר: אנחנו לא חיים לבד.

יעקב מרגי: בסדר, אבל תרדי לסוף דעתי, אני לא באתי ללמוד עכשיו את כל התהליך.

יעקב מרגי: אני רוצה לדעת אם בתקנות הסמכנו את שרת התחבורה, במידת הצורך, להוסיף יעד שהוא לא פרנקפורט ולא ניו-יורק ולא דובאי?

יעקב מרגי: ותפסיקו עם הדובאי הזה עד שתיגמר המגפה הזאת.

רננה שחר: דובאי לא נמצאת בתקנות, אדוני.

רננה שחר: שרת התחבורה מוסמכת לאשר טיסה ציבורית מיעד שאינו טיסה אחת או שתיים נניח, מיעד שאינו פרנקפורט וניו-יורק אבל זה כמובן צריך להיות מאושר גם על-ידי רשות התעופה וכולי.

יעקב מרגי: אני אין לי אלא מה נתנו לי.

יעקב מרגי: אחרי בחירות נתנו לי פטיש, אין לי אלא מה שאני מאשר פה.

יעקב מרגי: אל תכניסי אותי לכללים.

יעקב מרגי: אני לא יודע למה את מתעקשת כאילו נאמר איזו אמירה שמחר יש טיסה לטומבוקטו.

יעקב מרגי: אין טיסות לטומבוקטו ואני גם לא ממליץ לאף אחד לנסוע לשם.

יעקב מרגי: בבקשה, שאלות לאיתי ולאחר מכן יש לנו כמה שאלות למשרד הבריאות.

איתי עצמון: אני רוצה לשאול כשאלה מקדימה, מכיוון שהתייחסת לקיבולת המרבית של הנוסעים: האם הטיסות שאינן טיסות ציבוריות, כלומר הטיסות המיוחדות אם נקרא לזה כך, גם כפופות לקיבולת?

רננה שחר: הכל.

רננה שחר: כל הטיסות כפופות לקיבולת.

איתי עצמון: ומי אמור לוודא שהקיבולת אכן מיושמת, הקיבולת המרבית?

רננה שחר: בתכנון מראש של לוח הטיסות זה קורה.

רננה שחר: רש"ת כמובן בתור התחלה כשהיא מתכננת ורת"א ומנכ"ל משרד התחבורה ומנכ"ל משרד הבריאות – הדברים קורים.

שלמון: 200 איש לצורך העניין.

יעקב מרגי: תסביר לי איך הולך התהליך בתוך השדה.

יעקב מרגי: תעשה לי טובה, תתחיל מהדיילת שפותחת את הדלת.

שלמון: הדיילת פותחת את הדלת, לרוב גם מסדרת את האנשים ליד הדלת, כבר מתייצבים אנשי רשות האוכלוסין.

שלמון: הם יורדים, נבדקים - -

יעקב מרגי: יורדים כולם?

שלמון: יורדים בהדרגה כי אנחנו לא רוצים על השרוול עצמו לתקוע 200 איש שעומדים אחד על השני אז אנחנו משחררים שורות.

יעקב מרגי: כמה?

יעקב מרגי: כמה?

שלמון: 20,30, ושוב, אני לא עוסק בזה, זאת כבר באמת עבודה של רשות שדות התעופה ושל רשות האוכלוסין, אני לא מתעסק בטכניקה אבל המטרה היא לא לייצר צפיפות גדולה.

יעקב מרגי: איפה?

שלמון: עכשיו, מי שעל פניו פטור ממלונית, קרי מחוסנים או מחלימים לפי מה שמופיע במאגרים שלנו, שעליהם אין מחלוקת ואנשים שהם - -

יעקב מרגי: באיזה שלב הם יודעים שהם במסלול הירוק?

שלמון: כבר בשלב הזה של השרוול והיציאה לזרוע, עוד הרבה לפני שמגיעים לביקורת הדרכונים.

שלמון: מי שלצורך העניין נמצא לפי הטאבלטים או הלאפטופים שהוא במאגר המחלימים או המחוסנים – משוחרר לדרכו.

שלמון: הוא מקבל צמיד מתאים והוא ממשיך לביקורת הדרכונים ואיסוף המזוודות.

שלמון: הוא צריך לעשות בדיקה, היום יש בדיקת חובה, ומשם הוא הולך הביתה.

שלמון: מי שלצורך העניין חייב בבידוד לפי הקריטריונים הקשיחים, כלומר גיל מעל 70, נשים בהיריון מתקדם וכדומה – כבר בשלב הזה הם מאותרים, מקבלים את הצמיד הנכון, עושים את ביקורת הדרכונים ומשם הולכים לאזור חלל איסוף המזוודות ונבדקים כחובה ויוצאים לבידוד ביתי לפי הכללים, בתקווה שהם ישמרו על הכללים, וזאת אולי הבעיה הגדולה שלנו.

יעקב מרגי: וכל השאר?

שלמון: כל השאר אמורים ללכת למלוניות, ויש את אותם אנשים שלא עונים לקריטריונים, שמבקשים מסיבות דחופות הארכה של ועדת חריגים כבר בשדה.

שלמון: השיטה עובדת כך שמי שעניינו הוא שחור ולבן – חלילה כדוגמה: ילד שחזר מטיפולי קרינה כתוצאה מגידול בראש, מטבע הדברים הוא והוריו ישוחררו בשדה.

שלמון: כל מה שלא שחור-לבן, כל מיני אישורים שלא ברורים לנו, אישור מהפסיכולוג שאני סובל מקלסטרופוביה וכדומה, שלא ברור מה הסיפור שם, אומרים לאנשים: תתכבדו ותיבדקו, תעברו למלוניות ותגישו ערעור מסודר במלוניות.

שלמון: צריך לומר שכשהתהליך הזה מסתיים, וזה תהליך שלוקח כמה שעות לטיסה כזאת, הרבה שעות - -

יעקב מרגי: למה הרבה שעות?

יעקב מרגי: אנחנו מדברים עכשיו על מטוס של 200 בסך הכל.

יעקב מרגי: עשית את הסינון, נשארו לך 55%, 60%, בסדר?

יעקב מרגי: הערכה שלי.

יעקב מרגי: למה זה צריך לקחת חמש שעות?

יעקב מרגי: כל אחד כמה לוקח, שעה וחצי?

יעקב מרגי: תעשו כמה צוותים.

שלמון: זה לא קשור לצוותים.

יעקב מרגי: למה לא?

שלמון: יש גבול לקיבולת של השדה, אין בעיה של צוותים שלנו.

שלמון: אני מסביר שוב שהמטרה היא לא לעסוק בערעורים שאינם ערעורים שאפשר בנקל בשחור-לבן להחליט אלא להעביר אותם.

שלמון: אנשים מסרבים להתפנות, צריך לעמוד ולהסביר להם, צריך להתעקש אתם.

שלמון: כיום בסמכות המשטרה גם להפעיל כוח סביר כדי לפנות למלוניות בניגוד לעבר, שאפשר היה רק לתת קנסות.

שלמון: אף אחד לא רוצה להפעיל כוח ולכן מסבירים ומנהלים משא ומתן עם כל אחד.

יעקב מרגי: שלא יצטייר שאני מקל ראש בתהליך.

יעקב מרגי: התהליך הוא קשה, מורכב, והישראלים טיפוסים לא קלים וגם לא הוגנים, בסדר?

יעקב מרגי: מתחייבים ומגיעים לכאן ומתחילים לבכות.

יעקב מרגי: אם לא הייתי מוקלט, הייתי אומר גם תואר, מילה לא יפה, בסדר?

יעקב מרגי: אומר את זה אבל סליחה, אני כריבון, את השדה כולנו מכירים.

יעקב מרגי: את המרחבים כולנו מכירים.

יעקב מרגי: אנחנו מכירים אותו בצפיפויות אדירות גם כן ואנחנו לא במצב הזה.

יעקב מרגי: תקשיב, אני יודע בניהול עניינים שיש לי משהו שהוא מורכב – אני שם אותו בצד להמתנה.

יעקב מרגי: כשהבחור יידע שהוא מחכה במקום נידח בשדה ארבע או חמש שעות בגלל ערעור סרק, הוא יחשוב פעמיים אם לערער סרק.

יעקב מרגי: תתנהלו.

יעקב מרגי: התחושה היא שמישהו קידש את המספר 600, נתקעים אתו, נכנסו ל"פריז".

יעקב מרגי: אפשר לייצר תהליך עבודה של מתחמים ולבודד, ולהתחיל להריץ את העניינים.

שלמון: חבר הכנסת מרגי, אני מצטער לומר שהבעיה לא נגמרת בשדה.

שלמון: אותם 600 עוברים למלונות והם אלפים ולא מפסיקים לערער.

שלמון: יש גבול ליכולת שלנו להתמודד גם עם מה שקורה במלונות אבל אני חוזר לשדה - -

יעקב מרגי: רגע, אתה עצרת אותי בקושי בשדה, לא הגעת למלונית עדין.

שלמון: אבל עניתי לך, אולי הקדמתי את המאוחר אבל אני חוזר שוב לשדה: מניסיוננו, העסק הזה, כל טיסה כזאת ואנחנו מבודדים בצד והמשטרה מתערבת ופיקוד העורף עושה את שלו וכולם מנסים, וצריך לשכנע את האנשים גם ללכת לבדיקה – העסק הזה לוקח בין ארבע לשש שעות לסיים טיסה.

שלמון: אין מה לעשות.

שלמון: שכללנו את התהליך, שכללנו אותו כמיטב היכולת עם מיטב האנשים - -

שלמון: כן, אבל הוא יודע - -

יעקב מרגי: רגע, עם ה"אבל".

יעקב מרגי: תקשיב, הוא התחייב בדעה צלולה, חתם, בכה, קיבל אישור ועדת חריגים וחתם שהוא הולך למלונית.

יעקב מרגי: הוא לא בקריטריונים, אתה יודע מראש שהוא לא בקריטריונים.

יעקב מרגי: למה אתה מאפשר לו ועדת חריגים בשדה?

שלמון: אני לא, אבל אני צריך לשכנע אותו שהוא יעשה את הוועדה - -

יעקב מרגי: אין מה לשכנע אותו, אני התחייבתי.

שלמון: בסדר, ההליך שאנחנו שוקלים אותו הוא לעשות את ועדת החריגים לפני השיבה לישראל ולתת החלטה חלוטה מראש.

שלמון: זה לא פשוט מהרבה סיבות - -

יעקב מרגי: בניהול משברים צריך לקחת - -

שלמון: אז ברשותך, מניסיוננו, גם כשיש כבר החלטה מסודרת וגם במלונית ההחלטה מסודרת, הנוסע המצוי לא מקבל את ההחלטה.

שלמון: אני יכול לספר לך - -

יעקב מרגי: יש לנו מלאי של אזיקים במדינה.

יעקב מרגי: תבקש ממני תקנות עכשיו, אני אתקן לך בוועדת חוקה ובוועדת הכלכלה.

יעקב מרגי: כל תקנות שאתה תבקש ותאמר שבחור שחותם על התחייבות ומסרב פה, ייחשב כמו שמפריע לתנועה האווירית ולוקחים אותו ישר למעצר.

יעקב מרגי: זה הסיפור.

יעקב מרגי: לא יתכן לתקוע מדינה שלמה על כמה סוררים.

יעקב מרגי: אנחנו מתנהלים כל המשבר הזה לפי החליל של הסוררים.

יעקב מרגי: הסוררים בהפגנות, הסוררים בהתכנסויות, הסוררים בחתונות, ואנחנו כולם, הרוב הדומם השקט סובל בגלל אותם סוררים.

שלמון: אנחנו יושבים בתוך עמנו ואנחנו יודעים עד כמה זה לא פשוט.

יעקב מרגי: לא רוצה להיות בחלקם, אשי.

יעקב מרגי: אני לא משלים.

יעקב מרגי: לא רוצה להיות חלקי - -

שלמון: בסדר, אני אתן לך דוגמה מהסיפור שצבר תאוצה בתקשורת: מסתבר שאנשים מגיעים לשדה עם אין ספור אישורים מזויפים - -

יעקב מרגי: בית סוהר.

שלמון: - - אפילו ברמה של לעלות לטיסה - -

יעקב מרגי: תגיד, למה אני חבר כנסת אם אני חותם על תצהיר כזב - - -

קריאות: - - -

שלמון: זה לא קנס.

שלמון: אז אני אזכיר לכולכם, ברשותכם, שזה הגיע לכנסת והייתה התנגדות של משרד המשפטים - -

יעקב מרגי: אשי, בוא נעשה סדר.

יעקב מרגי: רגע, בוא נעשה סדר.

יעקב מרגי: אנחנו לא תוקפים אותך, אנחנו לא באים אליך בטענות, אנחנו באים ומציפים את זה.

יעקב מרגי: תקשיב, אני אומר את זה, ואני אומר את זה עכשיו לתקשורת: לא יתכן ששנה שלמה אנחנו רוקדים לפי החליל של הסוררים, של הבעייתיים.

יעקב מרגי: לא יתכן.

יעקב מרגי: יש פה קומץ שמתחייב – הנה, אני אומר לך, אם הוא הביא בדיקה או טופס מזויף, שיילך לקלבוש.

יעקב מרגי: שיחשוב שבוע פעמיים.

יעקב מרגי: זה שאחריו בתור יחשוב שגיסו או חבר שלו לעבודה יהיה עכשיו במעצר שבוע – הוא יחשוב פעמיים אם לזייף טופס.

יעקב מרגי: אני, אם אני מצהיר תצהיר כוזב, אני הולך לכתב אישום.

יעקב מרגי: דבר שני – הוא הגיע עם התחייבות חלוטה, אתה שואל אותו: בידוד – התחייבות חלוטה, מוותר על זכות הערעור, הוא חותם לפני שהוא עולה למטוס.

יעקב מרגי: אם אתה מפר, אתה הולך למעצר.

יעקב מרגי: אין מה לעשות, אנחנו במשבר.

יעקב מרגי: אתה יודע, אמר לי יהודי חכם, סגן שר האוצר איציק כהן: לפעמים עדיף פצוע מזוהם ולא מת סטרילי.

יעקב מרגי: אנחנו שומרים על זכויות כאלה וכאלה במשבר, אתה תקבל אותו סטרילי אבל מת.

שלמון: חבר הכנסת מרגי, כל הנושאים שהעלית עלו לדיונים גם עם משרד המשפטים וגם עם רשויות האכיפה.

שלמון: אנחנו הבענו דעה בנושאים האלה.

שלמון: נאמר לנו גם לגבי קנס מנהלי להצגת אישורים מזויפים וגם לגבי גבולות הפעלת הכוח וגם לגבי היכולת לדרוש מאנשים לוותר מראש על זכות ערעור בארץ, שהדברים האלה לא אפשריים.

שלמון: אני אשמח, זה יקל לנו על החיים אבל - -

יעקב מרגי: שיבואו עכשיו משרד המשפטים ושיאמרו לי את זה בדיון.

שלמון: אז תזמינו אותם, ואני מניח - -

יעקב מרגי: אני מבקש לדאוג שמשרד המשפטים יהיה בדיון כי אני זוכר את הפינג-פונג לגבי הבדיקות בין משרד הבריאות למשרד המשפטים.

יעקב מרגי: אני רוצה את משרד המשפטים בדיון.

שלמון: לא, לא, גם בסוגיה הזאת של קנס מנהלי להצגת אישור מזויף – העמדה הייתה שזיוף חייב לעבור חקירת משטרה וכתב אישום ולא קנס.

שלמון: בשורה התחתונה – תשאלו כמה כתבי אישום הוגשו עד היום לטעמי על אלפי מקרי זיופים שנתקלנו עד היום.

יעקב מרגי: זה חמור מאוד וגם את זה אנחנו נשאל.

יעקב מרגי: זה חמור מאוד.

יעקב מרגי: אתה מבין שמדינה שלמה משלמת מחירי עתק, פגיעה בזכויות האזרח בגלל 2,000 סוררים ומענישים מדינה שלמה ופוגעים בזכויות יסוד, מצמצמים את חופש התנועה.

יעקב מרגי: כמעט בכל זכות פגענו בהם בגלל אותה קבוצה סוררת.

יעקב מרגי: אני רוצה לדעת איך התהליך מתנהל.

שלמון: אני לא יודע, אני אתך גם לגבי מה שיהיה מחר בערב – אין לי ספק שיהיו הפרות בכל המגזרים - -

יעקב מרגי: יו"ר ועדת החגיגות נמצאת בקומה השנייה.

יעקב מרגי: פה אנחנו בוועדת הכלכלה עכשיו.

יעקב מרגי: חברי הכנסת, בבקשה.

יעקב מרגי: עוד לפני שקראנו את התקנות, אני רוצה תשובות.

אימאן ח'טיב יאסין: אני צריכה לנשום עמוק כדי לא לצעוק.

יעקב מרגי: עשיתי את זה בשבילך.

אימאן ח'טיב יאסין: אני מאוד מודה ומעריכה את המאמץ שלך, כבוד יושב-ראש הוועדה.

אימאן ח'טיב יאסין: ובאמת, אין לי מילים יותר לתאר את הטרטור, את הכאב, את הזעקה של ההורים ושל הסטודנטים.

אימאן ח'טיב יאסין: אי אפשר יותר מזה, אי אפשר.

אימאן ח'טיב יאסין: מאות של סטודנטים תקועים כאן, בארץ.

אימאן ח'טיב יאסין: וכשישבנו ודיברנו על זה כאן, להוציא טיסות מיוחדות לסטודנטים למרות - -

יצחק פינדרוס: הם לא ספורטאים.

אימאן ח'טיב יאסין: הם לא ספורטאים, בדיוק.

אימאן ח'טיב יאסין: יש להם רק מבחנים שמחכים להם, יש להם שכר לימוד ששילמו ואין אף אחד שמחזיר להם שקל אחד.

אימאן ח'טיב יאסין: יש להם הורים מובטלים שאין להם עבודה.

אימאן ח'טיב יאסין: אני לא יודעת מה להגיד יותר.

אימאן ח'טיב יאסין: יש 270 סטודנטים שרשומים לטיסה, יש את כל האישורים מכל העולם.

אימאן ח'טיב יאסין: גם כשאוקראינה התנגדה לכניסה של ישראלים, שינו את המסלול וקיבלו אישור גם מרומניה וגם ממולדובה.

אימאן ח'טיב יאסין: איפה אנחנו לא מקבלים אישורים?

אימאן ח'טיב יאסין: במדינה שלנו.

אימאן ח'טיב יאסין: למה?

אימאן ח'טיב יאסין: כי האזרחים על הטיסה הזאת לא ראויים, לא שווים.

אימאן ח'טיב יאסין: יש שם מה-270, 260 סטודנטים ערבים בוודאות.

אימאן ח'טיב יאסין: למי אכפת?

אימאן ח'טיב יאסין: כנראה לאף אחד ממקבלי ההחלטות.

שלמון: אני מתקומם לטיעון הזה - -

יעקב מרגי: אשי, אני אתן לך להגיב בסוף.

אימאן ח'טיב יאסין: אני לא מבקשת שום דבר בשבילי, אני מבקשת דבר בסיסי לשליחים ששלחו אותנו לכאן.

אימאן ח'טיב יאסין: לא יכול להיות הטרטור הזה.

אימאן ח'טיב יאסין: לא מספיק זה שהסטודנטים, הילדים שלנו, אין להם מקום ללמוד כאן ומעמיסים עליהם בכל הקריטריונים, ועד שהם מוצאים דרך אחרת ללמוד ולחיות בכבוד ולשרת את כל האזרחים ולא רק את החברה הערבית – בסוף זה מה שהם מקבלים.

יעקב מרגי: תודה.

אימאן ח'טיב יאסין: זה בלתי אפשרי, בלתי נסבל.

אימאן ח'טיב יאסין: אתם לא אתנו, שאנחנו מביאים את הזעקה של ההורים ושל אותם סטודנטים.

אימאן ח'טיב יאסין: עד שלוש בבוקר שולחים הודעות, בשש וחצי מתקשרים - -

יעקב מרגי: אימאן, תודה.

אימאן ח'טיב יאסין: - - לצאת לשדה התעופה או לא לצאת לשדה התעופה.

אימאן ח'טיב יאסין: ריבונו של עולם, איפה אנחנו חיים?

יעקב מרגי: תודה.

יעקב מרגי: חברת הכנסת וונש.

יצחק פינדרוס: מסבירים לנו שלושה שבועות וזה לא עובד.

יצחק פינדרוס: העסק לא עובד.

מיכל וונש: תודה, אדוני היושב-ראש.

מיכל וונש: תראו, בסופו של דבר הטרוניה שלנו צריכה להיות על הממשלה.

מיכל וונש: לא על דוקטור שלמון ולא על אחרים.

מיכל וונש: בסופו של דבר אנחנו שנה בתוך אירוע ועוד לא נוצרה תכנית לצפות מראש מה יקרה כאשר אזרחי מדינת ישראל והמשפחות שלהם – ואני אומר לך אימאן, רק שתדעי, זה לא קשור מי הם ומה דתם.

מיכל וונש: לצערי הרב, אני רוצה לומר לך שאני מקבלת פניות ממאות עולים חדשים וותיקים שעלו ארצה והמשפחות מפוצלות.

מיכל וונש: האבא נסע לעבודה, האמא לבד פה עם שמונה ילדים.

מיכל וונש: התינוק מקבל אישור ושני ההורים לא או האמא מקבלת אישור והתינוק לא.

מיכל וונש: ואנחנו מדברים בכשל בביצוע, שגם אם צריך וכמובן שצריך, ודוקטור שלמון, לרגע אני לא מזלזלת בשיקולי הבריאות אבל לא משרד הבריאות צריך היה להוביל את התכנית של הביצוע, איך מבצעים את הדבר הזה.

מיכל וונש: לא יתכן שאזרחי מדינת ישראל הופכים להיות בני ערובה לחוסר החלטה, לגלגול של תפוח אדמה לוהט ממשרד למשרד למשרד ובחזרה לעוד משרד של ועדת חריגים ואז ועדת השגות וחוסר מענה ואגב, אותה בקשה, מגישים אותה שוב ושוב ובפעם הרביעית היא לפעמים כן מתקבלת.

מיכל וונש: אין שקיפות, לא יודעים מי הם חריגים, מהו מקרה הומניטרי.

מיכל וונש: אתה יודע, דוקטור שלמון, שבוועדת העלייה והקליטה - -

מיכל וונש: נכון, הוא גם יהיה.

יעקב מרגי: - - אבל אני לא יכולתי להרשות לעצמי – לא רק אני, כולכם, כל אחד מתמודד בפלח שלו.

יעקב מרגי: השאלות הן שאלות ואנחנו צריכים לקבל עליהן תשובות.

יעקב מרגי: ואם יש קושי של משרד המשפטים, שמשרד המשפטים יבוא ויאמר את זה.

יעקב מרגי: אני לא רוצה לשלם יותר מחיר, האזרח, לא אני, אני מייצג את האזרח השפוי והמתון.

יעקב מרגי: אתה יודע מה?

יעקב מרגי: שמוכן להוסיף על עצמו, להחמיר עם עצמו לטובת הכלל – לא מוכן לרקוד לפי החליל של אותם פורעי חוק.

יעקב מרגי: תודה.

יעקב מרגי: אני - - - מרתון כדי להצטרף להקראה ולשאול את השאלות הנכונות.

יעקב מרגי: חבר הכנסת פינדרוס, בבקשה.

יצחק פינדרוס: תראה, אני דיברתי פה חריף לפני שלושה שבועות ואני חייב לומר שאני אפילו לא יודע איך להגיב.

יצחק פינדרוס: יושב פה אשי שעובד קשה 24 שעות מתחילת המשבר, ואני יודע כי אנחנו בוואטסאפים.

יצחק פינדרוס: יושבים פה בזום עוד אנשים וכולם עובדים טוב.

יצחק פינדרוס: בסוף, במבחן התוצאה, העסק לא עובד.

יצחק פינדרוס: אני אומר לך ששלושה שבועות העסק לא עובד.

יצחק פינדרוס: אף אחד לא קיבל תשובה תוך 24 שעות, אף ועדה לא דנה בבקשות, אני אומר לך באחריות.

יצחק פינדרוס: לא היה דיון אחד ענייני, אין כללים.

יצחק פינדרוס: אתה יודע מה אני ממליץ לאנשים?

יצחק פינדרוס: תגישו 15 בקשות, אחת מהן תיפול, וזו האמת.

יצחק פינדרוס: אני מקבל כל 10 דקות עוד בקשה ואין לי איך לעזור לאנשים.

יצחק פינדרוס: אני אומר להם: תגישו עוד בקשה, סורבתם?

יצחק פינדרוס: תגישו עוד בקשה ועוד בקשה ועוד בקשה.

יצחק פינדרוס: אני יכול להראות לך את זה, זה בטלפון שלי.

יצחק פינדרוס: אין מדיניות, ולא רק שאין מדיניות, בסוף מי שמצליח להידחף למטוס מקבל אישור, ואמר את זה בוועדת חוקה אחד הפקידים הבכירים בממשלת ישראל ואני לא רוצה להזכיר את שמו.

יצחק פינדרוס: הוא אמר שמי שמצליח להידחף למטוס בסוף מקבל אישור.

יצחק פינדרוס: חבר'ה, העסק הזה קרס והוא לא עובד.

יצחק פינדרוס: אני לא מאשים את משרד הבריאות, אשי, אני לא מאשים אותך, אני לא מאשים את משרד התחבורה, אני לא מאשים את משרד הפנים ולא את המשרד לאיכות הסביבה, אני כבר לא זוכר איזה שר עושה מה.

יצחק פינדרוס: חבר'ה, העסק לא עובד.

יצחק פינדרוס: אנחנו מתנהלים כמו מדינת עולם רביעי כי במדינת עולם שלישי יש כללים פרימיטיביים אבל פה אין כללים.

יצחק פינדרוס: העסק בלי כללים.

יצחק פינדרוס: זה לא עובד ואמרתי את זה לפני שלושה שבועות כי ראיתי את זה קורה, עכשיו זה קרה.

יצחק פינדרוס: מאות-אלפי אנשים סובלים.

יצחק פינדרוס: אותם סטודנטים שהיא דיברה עליהם שרוצים לצאת מהארץ, אותם אנשי עסקים שרוצים לצאת מהארץ ולא רוצים לחזור, אותה אחת שבעלה חולה בחו"ל והיא חייבת לצאת והפוך.

יצחק פינדרוס: סיפורי זוועה.

יצחק פינדרוס: זוג שהתחתן כי אי אפשר היה להתחתן בארץ, נסע להתחתן בארה"ב, הם לא יכולים לחזור כי איפה הם גרים?

יצחק פינדרוס: אומרים לך שהסטודנטית הזאת שרוצה לחזור הביתה היא בת 18.5 אז היא כבר רווקה והיא לא יכולה לחזור הביתה לכאן.

יצחק פינדרוס: חבר'ה, זה לא עובד.

יצחק פינדרוס: אסור לנו לתת לכאוס הזה להמשיך, עם כל הכאב שלנו והרצון שלנו וההבנה שלנו שצריכים לעצור את התחלואה.

יעקב מרגי: תודה.

יעקב מרגי: משרד המשפטים אתנו כבר?

קריאה: יעל דקל מחוברת.

יעקב מרגי: רצית להעיר הערה, רננה?

רננה שחר: אנחנו מבקשים את נציג המחלקה הפלילית כי השאלות שאתם העליתם היו של המחלקה הפלילית.

יעקב מרגי: בינינו, לא צפיתם את השאלות?

רננה שחר: אני רק רוצה לומר שלפחות לפי הנתונים שיש בידינו, ועדת החריגים, מה-7 בפברואר, שזה היום שבו זה נכנס לתוקף, נתנה מעל 8,000 אישורי כניסה - -

מיכל וונש: בל זה רנדומאלי.

יעקב מרגי: לא, לא.

יעקב מרגי: רגע.

יצחק פינדרוס: - - - אתה יודע מה?

יצחק פינדרוס: זה מתחיל להצחיק אותי, אני הייתי שם בשדה התעופה, אני יודע איך זה נראה.

יצחק פינדרוס: בושה למדינת ישראל, היא לא אישרה אף אחד.

יעקב מרגי: יצחק, זה לא הגון.

יצחק פינדרוס: - - - מה זה הבדיחה הזאת?

יעקב מרגי: אני לא מרשה לצעוק.

יעקב מרגי: למה אתה צועק עליה?

יצחק פינדרוס: אני משתגע כבר - - -

יעקב מרגי: זה לא הוגן לצעוק על פקידים שבאים ועושים הכל כדי לתת - -

יצחק פינדרוס: תשמע, אנחנו יושבים פה כבר שלושה שבועות, הרבה אנשים סובלים שם.

יעקב מרגי: לא לצעוק, זה לא הוגן.

>> רננה שחר: כ-8000 קיבלו אישורים, כ-7000 נכנסו לישראל.

>> רננה שחר: זה המספרים הנומינליים.

יעקב מרגי: ברור אבל רננה, כשאני בא לתת תשובה אני גם צופה את התשובה מנגד.

יעקב מרגי: כשאני שומע מהגורמים המקצועיים שיש 4,500 בקשות ביום להיכנס ואני מכניס 600, אני רק רואה את ההר.

יעקב מרגי: אנחנו למדנו מהזכות המפוקפקת הזאת, מהקורונה, את ההר, ואנחנו רוצים לשטח את ההר, את העקומה הזאת, ונצטרך לעשות את זה בצורה הכי יעילה.

יעקב מרגי: אנחנו יודעים לעשות דברים יותר גדולים.

יעקב מרגי: אנחנו יודעים לעשות דברים יותר מסובכים.

יעקב מרגי: תקשיבו, אני אומר לכם: אני התגייסתי ב-7 בנובמבר 78.

יעקב מרגי: את יודעת כמה חיילים היו אתי באותו יום מכל הארץ?

יעקב מרגי: אלפים.

יעקב מרגי: אסור להגיד את הנתון של זה, אלפים, ואף אחד לא הלך לאיבוד.

יעקב מרגי: לא קראו בקריזה הבן של זה מחכה ליד הצפרייה – כלום, הכל הסתדר כמו שעון.

יעקב מרגי: אנחנו יודעים לנהל דברים יותר גדולים מזה.

יעקב מרגי: לא יתכן שאנחנו מדברים על נתון של 600 ומישהו אומר שאי אפשר יותר מזה.

יעקב מרגי: אין דבר כזה, אין חיה כזאת, אני לא מוכן לקבל את זה.

יעקב מרגי: והנה, אני אומר לך שאם יש מישהו שמפריע לתהליך – שילך לבית סוהר.

יעקב מרגי: אשי, ענית לי.

יעקב מרגי: אני מחכה שמי שאומר לך שאי אפשר, שיבוא וייתן לי תשובות.

שלמון: משרד המשפטים.

יעקב מרגי: בבקשה, משרד המשפטים.

טל פוקס: רק לענות לשאלה - -

יעקב מרגי: חזרת אלינו, עורכת דין טל פוקס?

טל פוקס: אני ממשרד הבריאות.

טל פוקס: רציתי לענות ולהבהיר שהתקנות אמנם לא נדונות כאן, תקנות הכניסה והיציאה, אבל חשוב לי לומר שלגבי יציאה מישראל, מי שעובר למקום מגורים קבוע, מחוץ לישראל, סטודנט שנוסע לתקופה ולא נוסע לכמה ימים אלא לתקופה של כמה חודשים, הוא לא צריך את אישור הוועדה אלא רק מודיע לוועדה והאישור אוטומטי.

מיכל וונש: ומי שיוצא להלוויה מקבל - - -

יעקב מרגי: נו, נו, רגע, בסדר, אבל היא ענתה עכשיו על הסטודנטים.

יעקב מרגי: מה אכפת לי מהלוויות עכשיו?

יעקב מרגי: כשנגיע להלוויות, נדון בהלוויות.

יעקב מרגי: זה לא יכול להיות בדיון שכל אמירה תביא תגובה למשהו אחר.

אימאן ח'טיב יאסין: זה לא נכון - - - אני רוצה לשאול אם הוא לא צריך לבקש מוועדת חריגים אז מה הסיפור?

יעקב מרגי: אימאן, הוא לא צריך לבקש.

אימאן ח'טיב יאסין: מה פתאום?

אימאן ח'טיב יאסין: יש - - - כולם מתעכבים - -

קריאות: - - -

טל פוקס: - - חד-משמעית הוא אמור לקבל אישור אוטומטית - -

יעקב מרגי: הוא מקבל אישור אוטומטית.

קריאות: - - -

יעקב מרגי: טל תודה.

יעקב מרגי: רננה, בינתיים עד שימצאו נציגי משרד המשפטים הראויים והנכונים ויעלו, בואו נתחיל את ההקראה.

רננה שחר: "תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 12), התשפ"א–2021

נעמה דניאל: יש לנו הערה לרישא, לשימוש שנעשה בתקנות האלה בחריג הדחיפות, כמו שאנחנו קוראים לו.

נעמה דניאל: תקנות הקורונה שמותקנות מכוח חוק הסמכויות נכנסות לתוקף כברירת מחדל אחרי 24 שעות מהרגע שהוגשו לכנסת, ואם המועד הזה נופל בתוך יום מנוחה, כמו שהיה כאן כי התקנות הועברו ביום חמישי בלילה, אז ב-14:00 בצהריים, ביום העבודה הבא – כלומר, הן היו אמורות להיכנס ב-14:00 בצהריים ביום ראשון.

נעמה דניאל: כאן הממשלה עשתה שימוש בחריג שנקרא "חריג הדחיפות", שאומר שבהתקיים דחיפות מיוחדת, הממשלה יכולה להחליט שהתקנות ייכנסו לתוקף לפני שאפילו ניתנה לכנסת השהות המינימלית הזאת לדון בתקנות מטעמים של דחיפות.

נעמה דניאל: מה שצוין כאן בדברי ההסבר – אגב, התקנות הועברו לכנסת ב-18 לחודש ונכנסו לתוקף ב-21 לחודש.

נעמה דניאל: כלומר, הן לא נכנסו לתוקף מיידי, וצוין בדברי ההסבר לא טעמים של דחיפות רפואית ולא שאנשים תקועים כאן או בחו"ל אלא צוין שיש צורך לעשות שימוש בחריג הזה עקב טענות להפרה לכאורה של הסכמי שמיים פתוחים ולכן, צריך להכניס אותם מיד ב-21 בחודש, בשעה 24:01 בלילה.

נעמה דניאל: עכשיו, העניין הזה של הפרת הסכמי השמיים הפתוחים - -

יעקב מרגי: הוא לא דחוף?

נעמה דניאל: הוא משהו שעלה בפני הוועדה ואנחנו הערנו את זה בתיקון מס' 10.

נעמה דניאל: הממשלה הביאה תקנות וציינה שהיא מודעת לכך שיש הפרה של הסכמי השמיים הפתוחים, ואנחנו מבקשים לקבל התייחסות מדוע היה צורך לעשות את ההליך החריג על החריג הזה לשם הכנסת התקנות לתוקף לפני שניתנה לוועדה האפשרות לדון בהן.

אז אני אסביר: היה שיח מדיני לא פשוט עם האמריקאים בתקופה הזאת, שאמרו: בסדר, אנחנו לא נאשר את הטיסות שלכם.

אז אני אסביר: כלומר, מה שעמד על הפרק זה שגם לא יהיו טיסות ישראליות לניו-יורק אז בין משבר חריף עם האמריקאים והפסקה גם של הטיסות הישראליות - -

יעקב מרגי: ולעכב טיסות.

יעקב מרגי: ..

יעקב מרגי: רצית לשאול, חברת הכנסת?

רות וסרמן לנדה: כן, רציתי לשאול קודם כל גם מבחינת הסטודנטים וסליחה, אני יצאתי לרגע ובאמת תודה לך על ההזדמנות.

רות וסרמן לנדה: לגבי עניין של סטודנטים – קודם כל, נאמר להם חד-משמעית שהם חייבים לקבל אישור מוועדת החריגים, וחלק גדול מהם כן מקבלים את האישור הזה כמובן בהנחה שהם עומדים בקריטריונים והם יוצאים לחודשיים ויותר אבל חלק לא מקבלים וצריך לתת על זה את הדעת.

רות וסרמן לנדה: זה דבר ראשון, ואני ממש נתקלת בזה ברמת היום-יום, רובם ערבים שיוצאים לירדן אבל לא רק, כמו שמיכל אמרה.

רות וסרמן לנדה: דבר נוסף – יש עניין עם ועדת החריגים.

רות וסרמן לנדה: הלינק לא עובד, לא מקבלים תשובות - -

קריאה: אני ממש מצטערת אבל - - -

יעקב מרגי: רגע, רגע.

רות וסרמן לנדה: אני מעלה סוגיה שאם היא לא תטופל, זה יוצר צוואר בקבוק.

יעקב מרגי: אוקי, אני משאיר את שתי ההערות באוויר.

יעקב מרגי: אנחנו נתקדם עם ההקראה ונקבל תשובות.

רות וסרמן לנדה: בסדר גמור.

יעקב מרגי: בואו נמשיך בהקראה.

רננה שחר: זאת ההכרזה על הבידוד במלוניות.

איתי עצמון: אני מציע שכאן נעצור.

רננה שחר: מה שראיתם בחלק הראשון זה הטיסות הציבוריות ובחלק השני זה הטיסות - - -

יעקב מרגי: אני התאפקתי באחד הסעיפים לשאול באיזו קטגוריה נכנסה הטיסה של אהוד ברק אבל אין לי זמן להתעסק בזה.

יעקב מרגי: לאיתי יש שאלות.

אימאן ח'טיב יאסין: אני רוצה לשאול ולהוסיף עוד משהו

יעקב מרגי: רק על מה שהקראנו.

אימאן ח'טיב יאסין: כן, על מה שהקראנו.

איתי עצמון: השאלה הראשונה היא לעניין טיסות המטען – לא כל כך ברור לי: אם כל הנוסעים רשאים לצאת או להיכנס לפי תקנות הגבלת היציאה והכניסה, מדוע לעצור באופן קטגורי טיסות מטען?

רננה שחר: זה לא לעצור טיסות מטען, זה לעצור טיסה שהיא כיוון אחד מטען, כיוון אחד נוסעים.

איתי עצמון: אבל אם כל הנוסעים רשאים לצאת?

רננה שחר: זה עורר חוסר יכולת לתכנן בצורה טובה.

רננה שחר: מנכ"ל משרד התחבורה נמצא על הזום ורצה להתייחס לכך אבל זה עורר קשיים ותכנון של הטיסות.

יעקב מרגי: אני אומר לך גם בלי לשמוע, אני יורד לסוף דעתם – כל מטוס שמגיע לפה בעילה חוקית שאתה יודע שהוא מחכה פה למלא את ביטנו והוא יוצר לחצים כאלה ואחרים ומשבש להם את כל תהליך העבודה, הם לא רוצים להזמין פורענות.

יעקב מרגי: היו טיסות מטען שהעלו נוסעים – אני הייתי מוציא לצוות הזה ולטייס הזה איסור כניסה לישראל בחצי השנה קרובה על הדבר הזה אבל אם הוא נמצא אתנו, מיד נשמע עוד שאלות ולאחר מכן הוא ישיב.

איתי עצמון: יש לי כמה שאלות לגבי הטיסות המיוחדות, הטיסות שאינן ציבוריות.

איתי עצמון: אני מוכרח להבין שלא כל-כך הבנו את המנגנון שקיים פה.

איתי עצמון: הטיסות האלה צריכות לקבל אישור של מנכ"ל משרד התחבורה – אני לא יודע מה הוא באמת אמור לאשר, הוא אמור להתייעץ עם מנכ"ל משרד הבריאות, כשבנוסף לכך, בנוסף לאישור שאני אומר שוב שלא ברור מה הוא בדיוק אמור לאשר, יש אישור פרטני של מנכ"לים של משרדי ממשלה שונים לפי הנושא או העילה של אותה טיסה.

איתי עצמון: כלומר, יש אישור של מנכ"ל משרד החוץ אם מדובר על טיסה שנדרשת לניהול תקין של יחסי החוץ.

איתי עצמון: אם זו טיסה להובלת ספורטאים – יש אישור של מנכ"ל משרד התרבות.

איתי עצמון: אם זו טיסה של העלאת עולים – אישור של מנכ"ל משרד הקליטה.

איתי עצמון: העילה היחידה שלגביה יש איזה שיקול דעת, שלגביה אני מבין מה בדיוק אמור לאשר מנכ"ל משרד התחבורה היא העילה שמדברת על טעמים הומניטריים או צורך מיוחד – כאן יש איזה שהוא שיקול דעת.

יעקב מרגי: המנכ"ל עופר מלכה אתנו?

אימאן ח'טיב יאסין: נותנים לו אפשרות ל - - - מסוים לאישור מסוים לאדם מסוים.

אימאן ח'טיב יאסין: זה מה שאפשר להבין מהדברים האלה.

יעקב מרגי: רגע, שנייה.

יעקב מרגי: כל עוד זה אישורים שבאים להוסיף על הטיסות – אתה יודע מה?

יעקב מרגי: כמפקח על עבודת הממשלה בצוק העיתים, כשאנחנו מתלוננים על צוואר הבקבוק – אין לי בעיה, אני אסמיך אותו כי בנוסחאות או בכתיבה אני לא יודע לכלול את כל המציאות הבלתי אפשרית שמנינו פה, וצריך לתת להם את המנדט.

יעקב מרגי: מה שכן, אני באמת רוצה לדעת אם התהליך הזה – וזה התפקיד שלנו, שלא נמצא את עצמנו מקלים בדברים שהם לא הכרחיים ומחמירים איפה שזה הצורך הקיומי של החיים הסדירים במדינת ישראל.

יעקב מרגי: עופר אתנו?

קריאה: בינתיים לא.

יעקב מרגי: אני מבקש להודיע לו לעלות.

איתי עצמון: אני מבין, אבל הם לא כתובים פה.

רננה שחר: הם לא כתובים אבל - - - והדבר השני זה - -

יעקב מרגי: היה מצב של קבוצת סטודנטים שהייתה צריכה להגיע לקישינב, לקייב, והוא הפעיל את שיקול דעתו לא במסגרת הקריטריונים הברורים ואותה סמכות שהקנינו לו והריצו קבוצה.

יעקב מרגי: נכון?

יעקב מרגי: היו כמה טיסות כאלה שהריצו אותן לא במסגרת המכרז של אותה חברה.

יעקב מרגי: באה חברת תעופה מסוימת ואמרה: יש לי 270 נוסעים שיש להם אישורי יציאה והם טסים ליעד אחד והוא מתחייב לא לחזור מלא – הסמכות של המנכ"ל קנויה לו ואני חושב שצריך להקנות להם דבר כזה.

איתי עצמון: אני רק שאלתי על הקריטריונים.

רננה שחר: אז אני רק אגיד – מנכ"ל משרד התחבורה מסתכל על היכולת לתאם את הטיסה בתוך הלו"ז של נתב"ג, אוקי?

רננה שחר: להכניס אותם במכסה של ה-2,000, בשיקולים התפעוליים של לקבל את הטיסה.

רננה שחר: מנכ"ל משרד הבריאות או נציגו, שיושב פה, שוקלים את השיקולים הבריאותיים, האם אפשר לקיים את הטיסה הייעודית.

רננה שחר: לכן, אלה דברים שמתווספים ולא מספיק שמשרד החוץ החליט שהטיסה הזאת נורא חשובה.

אימאן ח'טיב יאסין: אני רוצה לשאול בקטגוריה הזאת של טיסות מיוחדות – שיתפתם את הספורט ואת הדברים האחרים.

אימאן ח'טיב יאסין: אנחנו יודעים מראש שיש לנו עשרות-אלפי סטודנטים שלומדים בחו"ל.

אימאן ח'טיב יאסין: למה לא לשים קריטריון בסעיף 1 לגבי טיסות ייעודיות לסטודנטים?

יצחק פינדרוס: כי הם לא ספורטאים.

רננה שחר: לא, זאת לא התשובה.

אימאן ח'טיב יאסין: אני רוצה להבין מה התשובה.

יצחק פינדרוס: הם לא ספורטאים.

רננה שחר: זה לא נכון - - -

יעקב מרגי: רננה, רננה.

יצחק פינדרוס: מה ציני?

יצחק פינדרוס: מה ציני?

יעקב מרגי: עוד פעם אתה כועס?

יצחק פינדרוס: אני מתבייש שאני יושב פה ציני.

יצחק פינדרוס: זה הדבר היחידי שיכולתם להחריג פה, וזה להכניס ולא להוציא אפילו?

יצחק פינדרוס: - -

יעקב מרגי: פינדרוס.

יעקב מרגי: ..

יצחק פינדרוס: - - זה הדבר היחיד יחד עם נינט טייב, יחד עם הישרדות?

יצחק פינדרוס: זה הדבר היחידי, שעומדים סטודנטים ערבים, סליחה, ולא חרדים, ורוצים לצאת ולא נותנים להם לצאת?

יצחק פינדרוס: ואת אומרת לי שאני ציני?

יצחק פינדרוס: אין ציניות יותר מהדבר הזה.

יעקב מרגי: רננה, את יודעת שאני מגן עליך ואת לא יכולה - - -

יצחק פינדרוס: אין יותר ציניות מהדבר הזה.

יעקב מרגי: - - בואי תקשיבי, תני לי לדבר על הסטודנטים, בסדר?

רננה שחר: אוקי.

יצחק פינדרוס: תביא סדרנים להוציא אותי, אני לא יכול.

יצחק פינדרוס: זה מה שאני אומר 24 שעות.

יצחק פינדרוס: בושה.

יצחק פינדרוס: את נינט טייב תכניסו, את הישרדות תוציאו אבל רק לא סטודנטים.

מיכל וונש: אדוני היושב-ראש, אני יכולה להוסיף על מה שאמרת עכשיו?

יעקב מרגי: בבקשה.

מיכל וונש: יש קבוצות שהיה צריך לצפות מראש – צריך לייצר מנגנונים.

מיכל וונש: אמרת שאדם לוקח סיכון על עצמו אבל כשאמא של בן-אדם חיה בניו-יורק והיא נפטרה, הרי זה לא סיכון שהוא לקח - -

יעקב מרגי: לא, זה לא.

יעקב מרגי: לא דיברתי על זה.

מיכל וונש: כן דיברת על זה כיוון שיש קבוצות של סטודנטים, אם זה מישהי ש - - -

יעקב מרגי: את יודעת על מה דיברתי?

מיכל וונש: - - צריך לייצר מנגנון - -

יצחק פינדרוס: תשאל אותה על עולים.

יצחק פינדרוס: זה לא נורמלי.

מיכל וונש: אדוני, יש קבוצות שמדינת ישראל צריכה לקחת עליהם אחריות, הם אזרחי מדינת ישראל, ופה זה לא קורה.

יעקב מרגי: תודה.

אימאן ח'טיב יאסין: ואני מבקשת שבתוך התקנה יכניסו את הדבר המיוחד הזה לגבי הסטודנטים.

יצחק פינדרוס: והעולים.

אימאן ח'טיב יאסין: לא אכפת לי.

אימאן ח'טיב יאסין: שיכניסו את זה וגם את זה, אין לי בעיה.

יעקב מרגי: אז הנה עוד כמה שאלות ליועץ המשפטי של הוועדה.

יעקב מרגי: רננה, תהיי איתי, בבקשה.

יעקב מרגי: תעלי לי את עופר מלכה בינתיים, מנכ"ל משרד התחבורה.

איתי עצמון: אני רוצה לשאול עוד פעם לעניין הקצאת ה”סלוטים”, הקצאת חלונות הזמן: הערה ראשונה, שאני חושב שיש כאן איזו שהיא טעות בנוסח כיוון שפסקת משנה ג' מתחברת לרישא שאומרת: מתקיים בטיסה אחד מאלה, ואתם עכשיו אמרתם שמדובר בתנאים מצטברים – אז זה תיקון של טעות שנפלה כאן לדעתי.

איתי עצמון: אנחנו רוצים יותר להבין איך בדיוק שדה התעופה האמור מבטיח ככל האפשר את הקיבולת המרבית של הנוסעים כי למעשה האישור שניתן לטיסה הוא של מנכ"ל משרד התחבורה.

איתי עצמון: איך יעבוד בשטח היישום של ההוראה הזאת?

רננה שחר: הנה, עופר פה ויוכל לענות.

יעקב מרגי: עופר, נשאלו פה כמה שאלות.

יעקב מרגי: עופר איתנו?

עופר מלכה: כן, אני פה.

יעקב מרגי: שלום לך.

יעקב מרגי: תראה, שאלנו כמה שאלות שבחלק מהסוגיות זה לא תחום עיסוקך אבל מאחר ואתה מרכז את כל הסיפור הזה, אנחנו באמת רוצים לשמוע אותך.

יעקב מרגי: נמצאים גם נציגי משרד המשפטים על כל מיני הגבלות בחקיקה ובתקנות – שנשמע מהם אם זה תלוי בהם ולמה.

יעקב מרגי: נשאלו פה כמה שאלות, אתה רוצה שיחזרו עליהן מהר או שאתה מודע להן?

עופר מלכה: אני הייתי בזום אחר - -

יעקב מרגי: בסדר גמור.

יעקב מרגי: אני אומר ליועץ המשפטי לשאול את השאלות ברצף שוב במהירות, ותענה עליהן.

איתי עצמון: שאלה ראשונה נגעה לעניין טיסות המטען – אני שאלתי מדוע טיסה שהגיעה כטיסת מטען ויוצאת כטיסת נוסעים, וכל הנוסעים מקבלים אישורים לפי תקנות היציאה מישראל – מדוע אי אפשר לאשר את הטיסה הזאת?

איתי עצמון: שאלה שנייה נגעה למנגנון שקבעתם בעניין טיסה שאינה טיסה ציבורית – יש כאן סבך שלם של אישורי מנכ"לים ונציגיהם, ובחלק מהמקרים משתמע שהנציג בכלל גובר על החלטת המנכ"ל.

איתי עצמון: כלומר, לגבי כל טיסה פרטנית, מיוחדת, יש אישור של מנכ"ל המשרד הממשלתי הייעודי, ולאחר מכן יש אישור של מנכ"ל משרד התחבורה, לאחר התייעצות עם מנכ"ל משרד הבריאות – אין כאן קריטריונים.

איתי עצמון: לא כתובות כאן, בתקנות, העילות או המידה ובנוסף לכך, יש אישור נוסף לכך, אישור מיוחד של מנכ"ל משרד הבריאות, אם יש נוסע שאותה עילה לא מתקיימת לגביו, למשל הוא לא ספורטאי או מלווה – גם כאן לא ברור מה הקריטריון.

איתי עצמון: השאלה האחרונה נגעה לעניין הצעת ה”סלוטים” – רצינו לקבל תשובות או הבהרות לגבי איך ייושם המנגנון הזה, איך מפעיל שדה התעופה אמור להבטיח את הקיבולת המרבית שקבעתם כאן בתקנות, ללא מעל 2,000 נוסעים מכיוון שאתה אדוני, מנכ"ל משרד התחבורה, מאשר את הטיסות – רצינו להבין איך יעבוד בפועל המנגנון הזה שאמורה להפעיל רשות שדות התעופה.

רננה שחר: סליחה, הייתה גם שאלה על טיסות סטודנטים.

אימאן ח'טיב יאסין: אותו דבר לגבי טיסה ייעודית – שתהיה גם טיסה ייעודית לסטודנטים.

יעקב מרגי: רגע.

יעקב מרגי: עופר, דיברנו על קבוצות שאנחנו יודעים שהן צריכות לצאת ללימודים.

יעקב מרגי: למה הסטודנטים לא מטופלים במסלול אחר או שמטפלים בהם בטיפול מרוכז של "זבנג וגמרנו"?

שאלה בנפרד: לגבי טיסות המטען – יש הרבה מאוד סיבות ואני אפרט אותן מיד אבל בעודנו פועלים לפי תקנות שמגבילות את היציאה והכניסה לישראל למינימום שבמינימום, לא הגיוני שאנחנו נשלח ונייצר כמות גדולה של יוצאים שיצטרכו אחר-כך לחזור, כשבחזרה אנחנו מוגבלים כרגע ל-200 ביום.

שאלה בנפרד: זה פשוט לא הגיוני וזו הנקודה הראשונה.

שאלה בנפרד: נקודה שנייה – ברגע שנתיר לחברה אחת, והאמריקאים עשו את זה ולכן אנחנו חסמנו את זה, יתחילו כל חברות התעופה בעולם להטיס הנה מטען, ויהיה מותר להן להוציא נוסעים.

שאלה בנפרד: אז תהיה לנו יציאת נוסעים לא לשני השדות שנקבעו בתקנות, שמהם ניתן לצאת ולחזור לישראל, שזה ניו-יורק ופרנקפורט אלא נמצא את עצמנו מתמודדים עם אנשים שצריכים לחזור מאמסטרדם, מליסבון, ממדריד, מהאג, מכל העולם, ונצטרך לאשר את זה כי ברגע שאישרנו לאחד נצטרך לאשר לכולם.

שאלה בנפרד: אני מזכיר שאנחנו תחת תקנות מגבילות ליציאה ולכניסה.

שאלה בנפרד: הדבר השני – טיסות כאלה מייצרות לנו את הצורך לשוויוניות, שוויוניות שהאמריקאים בעצמם דיברו עליה.

שאלה בנפרד: לא יכול להיות שאנחנו נתיר לחברות תעופה פעילות מסוג אחד ולא נתיר את אותה פעילות לאחרות.

שאלה בנפרד: וכאן אנחנו גם עלולים למצוא את עצמנו מזיקים לתעופה הישראלית כי כמו שאמרתי, כולם יבואו עם קופסאות ויצאו עם נוסעים, ואנחנו נדרשים לשמור על השוויוניות.

שאלה בנפרד: מה שקורה היום, שפתחנו את פרנקפורט ופתחנו את ניו-יורק – הטיסות מחולקות שווה בשווה בין כל החברות שפועלות על אותו קו.

שאלה בנפרד: זה לגבי טיסות מטען.

שאלה בנפרד: לגבי הנושא של עובדים זרים והחלטות מנכ"לים – המשק הישראלי זקוק לעובדים זרים בחקלאות, בבניין, ומומחים מיוחדים במשרד התחבורה, אנחנו נדרשים לעובדים בחברת נת"ע, לכל הנושא של הרכבת הקלה, הקו האדום, הקו הירוק, הקו הסגול.

שאלה בנפרד: אנחנו זקוקים לעובדים האלה כי בלי העובדים האלה נגרמים נזקים של מיליארדים.

שאלה בנפרד: זה מקורות ידע שיש לעובדים זרים ואין בישראל, זה ידיים עובדות שאנחנו מביאים לכאן - -

יעקב מרגי: ומכוח איזו סמכות אתם מאשרים אותם?

יעקב מרגי: מאיזה תקנות?

יצחק פינדרוס: זה לא יאומן.

עופר מלכה: בתקנות נקבע שמנכ"לי המשרדים של החקלאות והשיכון מעבירים לנו את הבקשות האלה, את הצרכים המיוחדים החריגים, ואלו מאושרים להיכנס.

עופר מלכה: אני מזכיר שזה לא אנשים שבאו - -

יעקב מרגי: זה מתוך המכסה של ה-200?

עופר מלכה: - - אלא לצורכי המשק.

עופר מלכה: כרגע זה לא ב-200 כי יש יותר עובדים - -

יצחק פינדרוס: זה לא חוקי ואתם יודעים שזה לא חוקי.

עופר מלכה: את ה-200 אנחנו אמורים להתחיל מיום ראשון.

משפט להשלים: מה עוד רצית לשאול?

יעקב מרגי: הסטודנטים?

יעקב מרגי: עזוב את העובדים עכשיו, עופר.

יצחק פינדרוס: אנחנו לא רוצים את העובדים כי אנחנו נגד העובדים.

יעקב מרגי: לא שאלנו על העובדים.

יעקב מרגי: התנדבת?

יעקב מרגי: עלית על מוקש.

יעקב מרגי: עזוב אותי מהעובדים הזרים.

יעקב מרגי: אני שואל לגבי הסטודנטים?

עופר מלכה: שאלתם לגבי ה"סלוטים" – עניין ה"סלוטים מנוהל בצורה כזו - -

יעקב מרגי: תסביר מה זה סלוטים.

עופר מלכה: אני אסביר איך ניהלנו את הדברים עד עכשיו ואיך אנחנו עומדים לנהל את זה מעכשיו.

עופר מלכה: עד עכשיו, התקנות קבעו שניתן להגיע ארצה עד 2,000 נוסעים ביום.

עופר מלכה: אנחנו בדקנו מה התהליך שנוסע עובר מרגע הנחיתה ועד שהוא יוצא לבידוד ביתי או לביתו או למלונית.

עופר מלכה: מצאנו שהאנשים שנוחתים בארץ עוברים תהליך שהם פוגשים את נציג רשות האוכלוסין, שמוודא האם הם מחלימים או מחוסנים – אלו משוחררים - -

יעקב מרגי: עופר, אז שישלמו - -

יצחק פינדרוס: - - -

יעקב מרגי: יצחק, אתה הורג אותי.

עופר מלכה: אם הוא סקר את התהליך, אני אמשיך - -

יעקב מרגי: לא, אתה לא תמשיך.

יצחק פינדרוס: אני הייתי שם - - -

יעקב מרגי: פעם ראשונה, פעם שנייה, פעם שלישית – תפסיק.

יעקב מרגי: אתה לא מקשיב לי אפילו.

יעקב מרגי: מספיק.

יעקב מרגי: בוא, הוא סקר בפנינו את התהליך.

יעקב מרגי: מהמערכות שאתה באת מהן, ואני יודע מה המדינה הזו מסוגלת – לא מקובל עלי שבתהליך הזה אנחנו לא יודעים לייצר תהליך מותר מזורז, יותר ממוקד, ואם הסוררים מפריעים לך, וכאן אנחנו נקבל את נציגי משרד המשפטים בשלב הזה – ואם אותם סוררים, אותם שבאים עם התחייבות להיכנס למלונית ומערערים פה את הבטחתם – אני חושב שלא צריך לתת להם את הפריבילגיה הזאת.

יעקב מרגי: אם הם חתמו על תצהיר כוזב – שילכו לבית הסוהר.

יעקב מרגי: אם הם חתמו שהם הולכים לבידוד – שילכו לבידוד ולא אתן להם את הפריבילגיה לעכב לי את כל המדינה פה, וזה שהמדינה לא יודעת להתמודד עם הכשלים האלה – זה מקומם אותנו.

יעקב מרגי: ואם אומרים לי שמשרד המשפטים לא מאשר את זה – שיבוא ויאמר לי את זה פה, בדיון.

יעקב מרגי: הפינג-פונג שהיה בעבר, כן בדיקות, לא בדיקות – אני רוצה לשמוע את זה פה עכשיו.

עופר מלכה: אני חוזר אחורה, ואמרתי שדוקטור אשי שלמון תיאר בפניכם את התהליך.

עופר מלכה: מעבר לתהליך – אנחנו בדקנו מה צוואר הבקבוק.

עופר מלכה: צוואר הבקבוק העיקרי הוא העובדה ש-100% מהאנשים שלא שוחררו באותו צמיד אדום – 100% מהם אמורים להיות מופנים למלונית.

יעקב מרגי: תפנה אותם.

יעקב מרגי: אל תיתן להם את הפריבילגיה הזאת ותפנה אותם למלונית.

יעקב מרגי: שצוואר הבקבוק יהיה במלונית ולא בשדה.

יעקב מרגי: אני רוצה להגיע ל-2,000 לא רק בתקנות אלא בפועל.

יעקב מרגי: אבל הוא התחייב.

יעקב מרגי: אני ויתרתי מרצוני - -

עופר מלכה: יש בתקנות החדשות - -

יעקב מרגי: רגע עופר, אני לא צריך שתקריא לי את התקנות, אני יודע אותן, אני יודע כמה אתה כבול בתקנות.

יעקב מרגי: אני עכשיו רוצה לעבד אותן.

יעקב מרגי: אני המחוקק, אני רוצה לתקן אותן.

יעקב מרגי: אני אומר: אני, אושיה משפטית, שפוי בדעתי, בצלילות דעת חתמתי שאני הולך למלונית.

יעקב מרגי: למה אתה נותן לי את האפשרות לערער?

קריאות: - - -

עופר מלכה: מכיוון שבתוך עמנו אנו חיים.

עופר מלכה: כדי לעלות למטוס, אנשים מסמנים שהם ילכו למלונית - -

יעקב מרגי: עופר, אתה לא יורד לסוף דעתי - -

עופר מלכה: - - ולא מוכנים ללכת.

יעקב מרגי: עופר, אני מסכים אתך אבל אני ריבון, אני שולט, יש לי משילות.

יצחק פינדרוס: זו הבעיה שלו – אתה טועה בעובדות.

יעקב מרגי: תן לי רגע, אני רוצה שהוא יענה לי, אני רוצה שהוא יסכים איתי שצריך לתקן את התקנות בדיוק במצב כזה.

יצחק פינדרוס: אז תן לי שאלה - - -

חיים כץ: צריך לחסן אותו.

חיים כץ: כל מי שמגיע, שרוצה לעלות למטוס – שיתחסן.

חיים כץ: אם לא, שלא יבוא.

קריאות: - - -

יעקב מרגי: חברים, חברים, עופר, אני רוצה שתרד לסוף דעתי.

יעקב מרגי: אני רוצה לעזור לך להתמודד עם צוואר הבקבוק.

יעקב מרגי: אז זיהינו את הכשל - -

יעקב מרגי: עופר, עופר, אתה עוד פעם אומר לי את הסיבה.

עופר מלכה: רגע, זה לא משרד התחבורה.

עופר מלכה: יש פה נציגים של פיקוד העורף, שהם יבוא ויגידו, הם בעצמם התנגדו לזה - -

יעקב מרגי: עופר, לא ירדת לסוף דעתי.

יעקב מרגי: סליחה, כשאתה מסביר לי עוד פעם מה קורה במציאות, אתה לא מבין אותי.

יעקב מרגי: אני רוצה שתבין אותי, ואני רוצה לשמוע עכשיו את נציגי משרד המשפטים – תעלי לי אותם.

יצחק פינדרוס: אתה רוצה שאני אסביר לך למה זה קורה?

קריאות: - - -

יעקב מרגי: רגע, הוא עוד לא הולך הביתה.

יעקב מרגי: עורכת הדין ליאנה בלומנפלד.

יצחק פינדרוס: - - -

שלמון: במיעוט שבמיעוט.

יעקב מרגי: אשי, אתה יודע למה אנחנו לא מתמודדים עם הקורונה?

יעקב מרגי: אתה נותן סוכריות למופרעים בקורונה, אתה נותן סוכריות פה, למי שמפריע בדיון.

יעקב מרגי: למה אתה עונה?

יעקב מרגי: קיבלת רשות דיבור?

עופר מלכה: אבל כבוד היושב-ראש, - - - היא צוואר בקבוק.

יעקב מרגי: עופר תודה, תמתין איתנו.

יעקב מרגי: עופר, אני אחזור אליך.

עופר מלכה: רציתם על הסטודנטים.

יעקב מרגי: לא אוותר על הסטודנטים, חכה.

יעקב מרגי: עורכת הדין לילך וגנר, בבקשה.

יעקב מרגי: קודם אני אשאל את השאלה: היום, במסלול של הנוסע שחוזר לארץ, הוא חותם.

יעקב מרגי: מי שמחוסן – יש לו את המסלול שלו, מי שמחלים – יש לו את המסלול שלו ויש כאלה שמראש חותמים שהם נוחתים כדי להיכנס לבידוד במלונית.

יעקב מרגי: הם חתמו על-כך מדעתם.

יעקב מרגי: האם אני יכול לקבוע בתקנות ומותר לגעת בתקנות, אם אני ויתרתי מרצוני והולך למלונית, למה אני מאפשר לו זכות ערעור בשדה?

יעקב מרגי: יש קושי משפטי?

לילך וגנר: אני לא הצלחתי להבין את השאלה אלי.

לילך וגנר: אני אחראית על הנושא של העבירות הפליליות הקיימות.

יעקב מרגי: אז אם את אחראית על העבירות הפליליות אני אשאל אותך שאלה: אדם שעלה למטוס בתצהיר כוזב – למה לא ללכת מיד לכתב תביעה - - - הוא בא עם תצהיר כוזב של חיסון, של אני לא יודע מה - -

לילך וגנר: אני אשיב בצורה מסודרת, הבנתי את השאלה, שמעתי שהנושא הזה עלה.

לילך וגנר: יש שני דברים שאפשר לעשות כאשר מדובר על מישהו שלא ביצע בדיקה 72 שעות לפני והוא עולה על הטיסה, לפי תקנות התעופה אפשר להטיל עליו קנס ויש את האיסור ואת העבירה, שהיא גם עבירת קנס והיא מינהלית, למי שעולה לטיסה מבלי שביצע את הבדיקה 72 שעות לפני, אם יש אישור כוזב על-כך שהוא ביצע בדיקה והוא לא באמת ביצע בדיקה – השוטר בשטח יכול לוודא את הדבר הזה.

לילך וגנר: בנוסף לקנס שאפשר להטיל עליו על זה שהוא לא ביצע את הבדיקה – ניתן לחקור אותו ולהגיש נגדו כתב אישום בעבירה יותר חמורה - -

יעקב מרגי: למה לא לעצור אותו עד תום ההליכים?

יעקב מרגי: אנחנו בשעת חירום.

לילך וגנר: השאלה איך מיישמים את העבירות האלה היא לא שאלה אם יש חוק שאוסר על ההתנהגות הזאת.

לילך וגנר: יש חוק שאוסר על ההתנהגות הזאת ואפשר בהחלט לקרוא לשוטר, אפשר לעכב אותו, אפשר לחקור אותו.

לילך וגנר: האם עבירת הזיוף בפני עצמה מצדיקה מעצר?

לילך וגנר: זו לא שאלה - -

יעקב מרגי: את יודעת גברתי, אני לא אוהב את ההיתממות והצדקנות הזאת.

יעקב מרגי: אם סירבתי להוריד את המזוודה שלי לבטן המטוס בהוראת הדייל, מיד בא לי שוטר והוא יכול לעצור אותי על סיכון טיסה ונתיבי אוויר.

יעקב מרגי: את מכירה את הסעיף הזה?

לילך וגנר: לא, אני לא מכירה את הסעיף הזה אבל - -

יעקב מרגי: אתם לא רוצים להכיר כלום.

לילך וגנר: - - אבל השאלה היא - -

חיים כץ: תשלח אותה ללמוד.

חיים כץ: תן לה חמש דקות שתלך ללמוד ותחזור.

יעקב מרגי: גברתי בואי, תודה.

יעקב מרגי: אני רוצה את נציג משרד המשפטים שיענה לי למה אני לא יכול לתקן את התקנות - -

חיים כץ: מישהו שיודע.

לילך וגנר: אבל מה צריך לתקן?

לילך וגנר: אני לא מצליחה להבין מה הוועדה רוצה שיתוקן?

לילך וגנר: יש עבירה - -

לילך וגנר: אבל יש סמכות.

יעקב מרגי: אבל זה לא נעשה.

חיים כץ: זו לא שאלה של האם יש סמכות.

חיים כץ: שוב, זה תקנות שלכם, ואין לכם את האפשרות מכוח חוק הקורונה - -

יעקב מרגי: אז אני שואל אם אני יכול לתקן את התקנות, השאלה אם אני קובע את זה בתקנות, לא תאמרו לי שזה פוגע בזכויות יסוד וכולי.

לילך וגנר: לא, זה לא קשור.

לילך וגנר: אדוני, זה לא קשור.

לילך וגנר: חוק הקורונה בהקשר של עבירות קובע מה העבירה שאפשר לקבוע אותה בתקנות.

לילך וגנר: הוא לא קובע אפשרות לקבוע בתקנות סמכויות - -

יעקב מרגי: אשי, שמעת?

יעקב מרגי: שמעתם, משרד התחבורה?

יעקב מרגי: אל תגידו לי משרד המשפטים.

יעקב מרגי: ביררתי את זה עכשיו.

יעקב מרגי: אני אומר לכם שלא יהיו עוד תקנות בלי שאני יודע שהסוררים משלמים מחירים.

יעקב מרגי: לא יתכן שהרוב הדומם במדינת ישראל רוקד כבר שנה שלמה לפי החליל של אותם עבריינים, של אותם סוררים.

יעקב מרגי: אני אומר לך שאני דורש - -

לילך וגנר: אותם סוררים מבצעים עבירה פלילית חמורה, אין פה שאלה בכלל.

יעקב מרגי: תודה.

יעקב מרגי: אני דורש – לא יהיו עוד תקנות אם אני לא מבטל את זכות הערעור למי שעלה למטוס בחתימת ידו שהוא הולך לבידוד.

יעקב מרגי: לא יהיה משהו אחר.

יעקב מרגי: לא ערעור, לא ועדת חריגים, לא כלום.

יעקב מרגי: משם ישר לבידוד, ויש לנו תאי מעצר בשדה התעופה, אני מכיר אותם ומי שיסרב ייכנס לתאי המעצר בשדה התעופה.

יעקב מרגי: מנכ"ל משרד התחבורה, בבקשה.

יצחק פינדרוס: יעקב, אני יכול לשאול אותך שאלה?

יעקב מרגי: כן.

יצחק פינדרוס: בן אדם קיבל חיסון בחו"ל - -

יעקב מרגי: שנייה אחת, תן לי למצות משהו.

יצחק פינדרוס: אתה טועה, יש לך טעות.

יעקב מרגי: תן לי למצות את העניין.

יעקב מרגי: חכה.

יעקב מרגי: עופר, תפתח את המיקרופון שלך, לא שומעים אותך.

עופר מלכה: לא שמעתי את כבוד היושב-ראש.

יעקב מרגי: קודם כל תן לנו תשובות על הסטודנטים.

עופר מלכה: לגבי הסטודנטים – היו שתי טיסות שאושרו כשניתן היה לאשר את זה, אלה היו גם טיסות "און דימנד", ומאז שינינו את הנושא של טיסות "און דימנד".

עופר מלכה: יש בקשות לסטודנטים לצאת לכל העולם.

עופר מלכה: אתם מבקשים תשובה, בבקשה תן לי שני משפטים - -

עופר מלכה: לגבי הסטודנטים – יש דרישות לסטודנטים ליציאה לכל העולם.

עופר מלכה: יש סטודנטים שלומדים בבולוניה, יש סטודנטים שלומדים במדריד, יש סטודנטים שלומדים בכל העולם.

עופר מלכה: כל הסטודנטים רוצים לצאת ללימודים ולכן, במסגרת התקנות שמגבילות את היציאה והכניסה לישראל יש שני יעדים ואנחנו בתקנות האלה מבקשים להגדיל לארבעה יעדים את הנקודות שמהן יוצאים ונכנסים לישראל.

עופר מלכה: הנקודות האלה נקבעו כ"האבים" שיש בהם קונקטיביות וקישוריות הגבוהה ביותר שניתן.

עופר מלכה: ולכן, כל הסטודנטים בצורה שווה יוצאים היום – מי שרוצה ללמוד באירופה יוצא דרך פרנקפורט, מי שלומד באמריקות יוצא דרך ניו-יורק.

עופר מלכה: אנחנו ביקשנו בתקנות האלה להוסיף את פריז ואת קייב, וכשנוכל נייצר גם את היציאות משם - -

יצחק פינדרוס: איפה זה?

יצחק פינדרוס: באיזה סעיף זה?

עופר מלכה: אנחנו חייבים לנקוט בשוויוניות ולא ניתן לאשר לסטודנט אחד מה שלא מאושר לסטודנט אחר.

יעקב מרגי: עופר, אנחנו לא מדברים על פירורי סטודנטים ותת הקבוצות.

יעקב מרגי: אנחנו מבקשים שיהיה מסלול טיפול נפרד לטיסה שיכולה לצאת מבחינה כלכלית לקבוצה שלמה ליעד אחד.

יעקב מרגי: צריך לייצר להם - -

עופר מלכה: אבל כבודך, מה זאת אומרת קבוצה שיש לה את היכולת הכלכלית?

עופר מלכה: זה בדיוק הדבר שתקפו אותנו, מדוע יש מטוסים פרטיים לעשירים ולא מטוסים פרטיים ללא עשירים.

עופר מלכה: כל הסטודנטים - -

יעקב מרגי: לא לזה כיוונתי.

עופר מלכה: אין בעיה.

עופר מלכה: כל הסטודנטים שיש להם אישור ועדת חריגים, כמו כל אזרח אחר במדינת ישראל, הם לא שונים מאף אחד אחר, ייסעו באותם "האבים" שנקבעו בצורה שוויונית, ומכיוון שיש קבוצות - -

יעקב מרגי: עופר, הלכת למסלול אחר.

עופר מלכה: - - סליחה, כבוד היושב-ראש, יש קבוצות מאורגנות שרוצות לצאת לחופש בקופיפי, יש קבוצות מאורגנות שרוצות לצאת לחופש בתאילנד, יש קבוצות מאורגנות לחופשה במיקונוס - -

אימאן ח'טיב יאסין: מה זה?

אימאן ח'טיב יאסין: מה זה?

יעקב מרגי: עופר, רגע.

עופר מלכה: - - מה הם שונים?

עופר מלכה: הוא מתחייב לחזור אחרי 60 יום ואפילו יותר, ואף אחד לא מתכוון לכבד שום הסכם - -

יעקב מרגי: עופר תשמע, אני מבין שאתה עובד קשה בסוגיה הזאת, אל תפרוק את כל התסכולים על שאלה קטנה אחת.

יעקב מרגי: אנחנו לא שאלנו על מטוסים פרטיים - -

עופר מלכה: - - - מטוס פרטי.

יעקב מרגי: לא, תן לי לסיים.

יעקב מרגי: אנחנו מדברים על זה שיש יעד של קבוצה גדולה של סטודנטים ללימודים בקייב, תנו להם מסלול אחר.

יעקב מרגי: הם מקבלים אישורי יציאה, תעזבו את הטיסות הסדירות ותייצרו להם טיסה מחוץ לטיסות הסדירות.

עופר מלכה: אז אני אסביר את זה בשני מובנים - -

רות וסרמן לנדה: רק לסטודנטים, ספציפית לסטודנטים.

אני אסביר: לגבי זה שיתחלק בין החברות הישראליות וכולי – אנחנו לא יכולים עכשיו לפתוח את אוקראינה ל"אוקראינה אייר" ולכל מי שטס לאוקראינה בשביל טיסת הסטודנטים.

אני אסביר: אז טיסת הסטודנטים תטוס לפרנקפורט ומשם הם יעשו קונקשן לאוניברסיטה כמו כל אזרחי מדינת ישראל.

רות וסרמן לנדה: אבל צריך טיסה ייעודית - -

יעקב מרגי: אני אתן לך.

יעקב מרגי: עופר, מה אנחנו מבקשים?

יעקב מרגי: אנחנו מבקשים להקל עליכם ועלינו, יותר עליכם מאשר עלינו.

עופר מלכה: לא, לא, עלינו זה מייצר לחץ נוראי כי אין דין קבוצה אחת כדין קבוצה אחרת, ולכן כל הקבוצות – כבודך, אתה לא נמצא כאן לראות את עשרות-אלפי הקבוצות.

עופר מלכה: אני מדבר אתך על עשרות-אלפי קבוצות.

עופר מלכה: יש קבוצה של רפואי, יש קבוצה של סטודנטים וקבוצה של עסקים וקבוצה של מסכנים וקבוצה של אלף ואחת סיבות קבוצתיות - -

קריאות: - - -

יעקב מרגי: תודה.

יעקב מרגי: אנחנו ממשיכים את ההקראה.

אימאן ח'טיב יאסין: לא, יש לי שאלה אליו.

יעקב מרגי: חכי, עוד לא קראנו את הסעיף.

חיים כץ: יעקב, איך הוא עבר מיוצאים לנכנסים?

יעקב מרגי: אני שאלתי אותו.

יעקב מרגי: תמשיכי בהקראה.

איתי עצמון: זה המענה לטיסות נוספות, ליעדים נוספים?

רננה שחר: כן, ציבוריות.

איתי עצמון: זה בכפוף לקיבולת המרבית?

רננה שחר: כמובן, הכל בכפוף.

רננה שחר: זה כתוב.

איתי עצמון: כתבתם "בהתחשב" ולא "בכפוף".

רננה שחר: אוקי, אבל ברור שבסוף זה הכל עניין של קיבולת ובריאות הציבור.

רננה שחר: "(א) שר הבריאות רשאי להורות על ביטול טיסה כאמור בתקנת משנה (א)(3)(א) או (ב), אם ראה כי קיומה יוצר סיכון של ממש לבריאות הציבור, ולאחר שהתייעץ עם שרת התחבורה והבטיחות בדרכים ושר החוץ.

רננה שחר: "

איתי עצמון: סליחה רגע, יש הודעה מראש לנוסעים על הביטול?

רננה שחר: זה מקרה שאני מאוד מקווה שלא יהיה צורך לעשות בו שימוש.

רננה שחר: זאת סמכות מאוד קיצונית למקרה מאוד קיצוני.

רננה שחר: משרד הבריאות פה יכול להסביר את זה.

איתי עצמון: זה קיום הטיסה יוצר סיכון או שבעצם הנוסעים שעליה?

איתי עצמון: זה לא עצם הקיום של הטיסה יוצר סיכון.

רננה שחר: אני חושבת שמה שחשבו זה שפתאום יהיה ביעד הזה איזה חשש למשהו מאוד אלים ומאוד קשה.

איתי עצמון: אני מניח שזו טיסה נכנסת, נכון?

טל פוקס: כן, זו בעיקר טיסה נכנסת.

איתי עצמון: ומה ההליך שיתנהל בהקשר הזה?

איתי עצמון: איך מבטלים טיסה, מעכשיו לעכשיו?

רננה שחר: מודיעים לרש"ת, מודיעים לחברת התעופה והם מודיעים לנוסעים באופן הכי פשוט.

טל פוקס: זה נועד לסיטואציה מאוד קיצונית.

יעקב מרגי: מה עם טיסה בלי קורונה - - - מנחיתים אותו במדינה אחרת.

יעקב מרגי: אם יש סכנה לבריאות הציבור, תעצרו אותה מבחינתי במגרש חנייה באוויר באיזה שהוא מקום, אל תכניסו אותה לארץ.

שלמון: היה בזמנו, סביב הגל הראשון, אותה טיסה שהסתבר שיש עשרות חולים עליה וגם לא הצלחנו לעצור אותה.

עמית הלוי: מבחינת אכיפה – יעקב, צריך לומר שמבחינת אכיפה זה עלה גם בוועדת החוקה, וצריך לומר כאן לפרקליטות, בהמשך למה שחבר הכנסת חיים כץ אמר, שיש בחוק העונשין שני חוקים שמין הראוי להשתמש בהם: 1.

עמית הלוי: לגבי זיוף מסמכים.

עמית הלוי: מי שמזייף מסמכים דינו מעצר - -

יעקב מרגי: תודה רבה לך.

יעקב מרגי: גרוני ניחר לומר את זה למשפטנית ידועה ממשרד המשפטים.

עמית הלוי: - - מעצר שנה, שלוש, ובנסיבות מחמירות חמש.

עמית הלוי: ויותר חמור מזה, והיו 40 מקרים שהפרקליטות כבר הגישה כתבי אישום והיא צריכה להרחיב את זה – האיסור על הפצת מחלה דינו הרבה שנים מאסר, סעיף 218 בחוק העונשין, מי שעושה את זה במזיד דינו שבע שנים מאסר, ועוד עושה מזה צחוק, מאתנו ומהחיים של כולנו.

עמית הלוי: אלה שני סעיפים - -

יעקב מרגי: עמית, אמרת שני סעיפים שלא משתמשים בהם.

יצחק פינדרוס: מה עושים עם פקיד שלא עונה תוך 24 שעות?

יצחק פינדרוס: הוא גם יכול ללכת למאסר?

יצחק פינדרוס: לפי החוק הוא צריך לתת תשובה תוך 24 שעות.

יצחק פינדרוס: מה עושים עם מי שלא עונה תוך 24 שעות?

יצחק פינדרוס: כמה שנים מאסר מגיע לו?

יעקב מרגי: תודה.

יעקב מרגי: ההערה לא במקום.

יעקב מרגי: פקידים לא הולכים למאסר.

קריאה: אסור להם להתרשל, הוא צודק, אבל זה לא באותה רמה.

יעקב מרגי: תודה.

יעקב מרגי: יש הבדל עצום בין מי שמכניס לפה מחלות ומי שמזייף אישורים ומגיע לארץ במרמה.

חיים כץ: אפילו ביודעין.

יצחק פינדרוס: מה אתה מצפה מאזרח שמחכה שבוע ולא מקבל תשובה?

יצחק פינדרוס: מה אתה מצפה?

יצחק פינדרוס: אתה פוטר את החבר'ה האלה מאחריות.

יצחק פינדרוס: לא חולה, אני מדבר אתך על אזרח ישראלי שמותר לו לחזור ושבעה ימים הוא לא קיבל תשובה.

יעקב מרגי: אז מה, חבר הכנסת פינדרוס - - -

יצחק פינדרוס: לא, צריך לבטל את כל הדבר הזה.

יעקב מרגי: אנחנו מטפלים בזה.

יעקב מרגי: צודק.

יעקב מרגי: תודה.

יעקב מרגי: סעיף (ד).

יצחק פינדרוס: קצת אחריות של שלטון.

רננה שחר: "(ד) בתקנה זו - "חלון זמן" (slot), לנחיתה, או להמראה – הזמן המיועד לנחיתת כלי הטיס בשדה תעופה או להמראת כלי הטיס משדה התעופה, שהקצה מפעיל שדה התעופה למפעיל האווירי; "טיסה ציבורית" – טיסה הפועלת לפי לוח זמנים המפורסם לציבור מראש ומתאפשרת לגביה רכישת כרטיס טיסה בידי יחיד.

רננה שחר: (ה) תקנה זו לא תחול בנסיבות כאמור בסעיף 76(ב) לחוק הטיס ועל טיסה לפינוי חירום רפואי.

רננה שחר: ".

רננה שחר: תיקון תקנה 41 2.

רננה שחר: בתקנה 41 לתקנות העיקריות, במקום "ט"ז באדר התשפ"א (28 בפברואר 2021)" יבוא "כ"ו באדר התשפ"א (10 במרס 2021)".

רננה שחר: " זאת הארכת תוקף תקנות הקורונה של התעופה בשלמותן.

רננה שחר: "תיקון התוספת השנייה 3.

רננה שחר: בתוספת השנייה לתקנות העיקריות, בחלק ג', בפסקה (3), בפסקת משנה (ב), בסופה יבוא "למעט אדם שמתקיים בו האמור בסעיף 2(ג3) לצו בידוד בית;".

רננה שחר: זו השלמה בהתאם להערות הייעוץ המשפטי של הוועדה, שקיצור תקופת בידוד ל-10 ימים טובה גם לתעופה, לעלות כנוסע או כאיש צוות.

רננה שחר: " תחילה 4.

רננה שחר: תחילתן של תקנות אלה ביום ט' באדר התשפ"א (21 לפברואר 2021).

רננה שחר: הוראת מעבר 5.

רננה שחר: טיסה להובלת נוסעים שאושרה לפי תקנה 1א(א)(2)(ג) לתקנות העיקריות כנוסחה ערב תחילתן של תקנות אלה, יראו אותה כטיסה שאושרה לפי תקנה 1א (א)(3)(ב) לתקנות אלה.

רננה שחר: "

איתי עצמון: אפשר להסביר בקצרה את הוראת המעבר?

יעקב מרגי: רגע, ותפני אותי איפה ראינו פה את הסמכות לשרת התחבורה להוסיף עוד יעדים.

רננה שחר: בסעיף קטן (ב) אדוני, שנמצא לקראת סוף הקובץ.

רננה שחר: אם תלך אחורה, תראה את זה.

יעקב מרגי: אוקי, אז מוקנית לה סמכות.

רננה שחר: לא להוסיף עוד יעד אלא להוסיף עוד טיסה.

רננה שחר: יש הבדל בצד התעופתי בין אם אני מוסיף יעד – אני מאפשר עליו גם למובילים הזרים וגם למובילים הישראליים, וזה בתוך הסכמים וזה דבר שיותר קל לעשות אותו.

רננה שחר: להוסיף טיסה בודדת כבר מחייב אישור פרטני וזה כבר לא טיסה ציבורית ויותר קשה להפעיל אותה מהצד השני.

רננה שחר: זה מה שהיה עם קייב.

יעקב מרגי: לכן יש לה סמכות להוסיף מה?

רננה שחר: להוסיף טיסה ציבורית.

רננה שחר: להוסיף טיסה לרכישה על-ידי הסטודנטים - -

אימאן ח'טיב יאסין: אבל במקרה הספציפי יש לנו אישור ממקור אחר - -אישור ממקור אחר - -

יעקב מרגי: כן, שהוא לא ניו-יורק ולא פרנקפורט.

יעקב מרגי: תודה.

איתי עצמון: אם תוכלי לומר מילה על הוראת המעבר?

רננה שחר: כן, היו טיסות קבוצות ספורט ועולים שאושרו גם במנגנון הקודם וזה כדי לייתר את הצורך לאשר שוב את הכניסות - -

איתי עצמון: אבל מה שאתם כתבתם זה טיסה שאושרה כטיסה על-ידי ועדת המנכ"לים כמו טיסות חילוץ – יראו אותן כטיסה שאינה טיסה ציבורית.

איתי עצמון: זה מה שכתבתם.

רננה שחר: את הטיסות הציבוריות לא צריך לאשר יותר.

רננה שחר: לא צריך הוראת מעבר בשבילן כי יש להן מנגנון.

רננה שחר: טיסות המשלחות והטסת הקבוצות היו צריכות אישור במנגנון הקודם ואישור במנגנון הקיים, אז הוראת המעבר מושכת את האישורים שניתנו לטיסות כאלה - -

קריאות: - - -

יצחק פינדרוס: - - -

יעקב מרגי: את המשחקים שלכם - -

יצחק פינדרוס: תפסיקו, די - - -

יעקב מרגי: תודה.

יעקב מרגי: תקשיבו, משרד הבריאות, משרד התחבורה, משרד המשפטים – בתקנות הבאות, אם לא יהיה בהן ביטול זכות הערעור בשדה למי שחתם במודע על כניסה לבידוד, אלא אם כן תוכיחו לי שהצלחתם להגיע ל-2,000 נוסעים ביום.

יעקב מרגי: כל עוד לא תגיעו ל-2,000 נוסעים ביום אני לא אאשר שום תקנות שיש בהן סמכות ערעור בשדה.

יעקב מרגי: תודה.

יעקב מרגי: מי בעד אישור התקנות?

יעקב מרגי: בעד – 6

יעקב מרגי: נמנעים –

אימאן ח'טיב יאסין: אני מבקשת רוויזיה.

יעקב מרגי: בסדר, אנחנו נכנסים לדיון אחר.

יעקב מרגי: הישיבה נעולה.

יעקב מרגי: רוויזיה ב-11:45.

יעקב מרגי: תודה.